吳傅朋出遊絲書求詩
作者：曾幾
朝代：宋

paragraphs: 使君官事閑時書，略取萬象隨指呼。
空中遊絲定何物，非蠶所吐仍非蛛。
光風霽日青春暮，惹草縈花細于縷。
君今幻出一毫端，此秘從來人未覩。
鈴齋觀者客如雲，有無斷續吁難分。
不知誰束此毛穎，能使字畫纖無倫。
嘗聞掃堊生雪白，顛草親承擔夫力。
世間妙處不可傳，心手應時須自得。